section_heading: Obrazovanje
paragraph_text: Prva Narodna osnovna škola u Gračanici otvorena je 1886. godine. To je današnja osnovna škola koja nosi ime književnika Hasana Kikića. Godine 1948., u Gračanici je otvorena Niža realna gimnazija s malom maturom – kasnije osnovna škola "Mitar Trifunović Učo", a danas Druga osnovna škola. Usporedna glazbena škola je osnovana u Gračanici 1976. godine, pri Narodnom sveučilištu Gračanica. Od 1979. godine radi u sastavu Radne organizacije Udružene osnovne škole i predškolske ustanove. Poslije rata, od 1996. godine nastavlja s radom u okviru osnovne škole "Hasan Kikić". Osim spomenute dvije osnovne i jedne usporedne glazbene škole u gradu, na području Gračanice radi još 9 središnjih i 10 podružnih škola, te dva dječja vrtića.